**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében a bölcsőde épület kialakítására saját erő vállalására

Martfű Város Önkormányzata Képviselő-testületének

2018. április 24-ei ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő- testület!

Önkormányzatunk a TOP- 1.4.1-15 keretében beadott „Bölcsőde bővítése, óvodai férőhelyek felújítása Martfűn”című pályázat keretén belül sor került a bölcsöde épület kivitelezési munkáinak közbeszerzésére.

2018. április 10-én a közbeszerzési eljárás keretében 2 db ajánlat érkezett. A hiánypótlást követően mindkét ajánlat érvényes. Az ajánlatok közül a számunkra kedvezőbb ajánlati ár: 96.539.324,- Ft + Áfa.

A bölcsőde épület kialakítására rendelkezésre álló fedezet : 47.587.024,- Ft + Áfa.

Tekintettel arra, hogy a rendelkezésre álló fedezet összege alacsonyabb, mint a legkedvezőbb ajánlati ár, ezért a kivitelezés sikeres megvalósítása érdekében önkormányzatunknak további fedezetet szükséges biztosítani, 48.952.300,- Ft+ Áfa összegben.

Amennyiben önkormányzatunk nem vállalja az önerő biztosítását, a pályázat megvalósítása meghiúsul.

Javaslom a Képviselő- testület a kivitelezés megvalósításához szükséges fedezetet az önkormányzat 2018. évi költségvetésének általános tartalékkerete terhére biztosítsa.

Kérem előterjesztésem megtárgyalását és az alábbi határozati javaslat elfogadását.

Határozati javaslat:

Martfű Város Önkormányzata Képviselő-testületének

……. /2018.(…….) határozata

a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében a bölcsőde épület kialakítására saját erő vállalásáról

Martfű Város Önkormányzata Képviselő-testülete megtárgyalta a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében a bölcsőde épület kialakítására saját erő vállalására vonatkozó előterjesztést és az alábbiak szerint döntött:

Martfű Város Önkormányzata Képviselő-testülete a bölcsőde épület kialakítására rendelkezésre álló fedezethez - 47.587.024, - Ft + Áfa-, az önkormányzat 2018. évi költségvetésének általános tartalékkerete terhére további 48.952.300,- Ft+ Áfa fedezetet biztosít, a pályázat megvalósításának érdekében.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben.
3. Műszaki iroda helyben
4. Pénzügyi és Adóügyi iroda

Martfű, 2018.április 21.

 Dr. Papp Antal

 polgármester